Matis Leima

Matis Leima (sündinud 16. märtsil 1992) on eesti helilooja, muusik ja pedagoog.

Ta on esimese eestikeelse karmoškaõpiku ("Karmoškaaabits", 2019) ja setokeelse rokkmuusikali "Seto Odüsseia" (2025) autor.Lauli Koppelmaa: esimene setokeelne rokkmuusikal räägib kodu hoidjatest ERR Eeter, 21.04.2025. 

Haridus
Leima on lõpetanud põhikooli Saku Gümnaasiumis ja gümnaasiumi Tallinna Prantsuse Lütseumis ning 2016. aastal Tartu Ülikooli ajaloo erialal cum laude. Ta on õppinud Saku Muusikakoolis viiulit, klaverit ja trompetit; Georg Otsa nimelises Tallinna Muusikakoolis heliloomingut, Tartu Ülikooli Viljandi kultuuriakadeemias pärimusmuusika viiulit ning Eesti Muusika- ja Teatriakadeemias elektroakustilist heliloomingut, sealjuures lõpetanud muusikaakadeemia bakalaureuseõppe 2020. aastal cum laude (bakalaureusetöö hõlmas tema loodud kuuldemängu "Ülem heli").Suveduur. Matis Leima "Ülem heli" ERR Arhiiv, 24.08.2020. Karmoškamängu on ta õppinud omal käel.Matis Leima tutvustus Eesti Heliloojate Liidu kodulehel. Vaadatud 23.04.2025. 

2023. aastal läbis ta tarkvaraarenduskursuse "Vali IT" ja on pärast seda töötanud tarkvaraarendajana.Matis Leima tutvustus Eesti Heliloojate Liidu kodulehel. Vaadatud 23.04.2025. 

Ansamblitegevus
Leima on pannud aluse ansamblitele Kiiora (2010; viiul, karmoška, laul), H6im (2020; klahvpillid, laul, laulukirjutaja) ja Senat (2020; eestvedaja, klahvpillid, elektroonika). 2011. aastast mängib ta viiulit, karmoškat ja laulab seto leelot rokkmuusikaga arranžeerivas ansamblis Zetod. Ta mängib ka kultusvideomängu GTA: San Andreas fiktiivse raadiojaama K-Rose programmi esitavas ansamblis Tribute to K-Rose.Matis Leima tutvustus Eesti Heliloojate Liidu kodulehel. Vaadatud 23.04.2025.

Muusikakool Helivõlu
2014. aastal asutas Leima koos solfedžoõpetajast emaga Tartus muusikakooli Helivõlu ning õpetas seal 2022. aasta sügiseni heliloomingut, viiulit ja karmoškat. Ta on olnud pilli-, ansamblimängu ja muusikateooria õpetaja paljudel kursustel ja pillilaagrites Setomaal ja mujal Eestis (August Pulsti õpistu karmoška meistriklassid ning "Torupill ja karmoška" Viljandis, Helivõlu Luhamaa pillilaager ja Rikka Ivvani pillilaager Setomaal, Jalmar Vabarna suvine kitarrilaager).Matis Leima tutvustus Eesti Heliloojate Liidu kodulehel. Vaadatud 23.04.2025.

Helilooming
Leima on loonud muusikat teatrilavastustele (Theatrumi ja Lavakunstikooli XXX lennu "Tabamata ime" 2020; Siim Maateni "Arm" 2015; Mehis Pihla "Meister Solness" Eesti Draamateatris 2022, Elmo Nüganeni "Jumalad" Vene Teatris 2025). Tema muusikaseaded kõlasid ka 2023. aasta noorte tantsupeol, mille muusikajuht ta oli (samas rollis on Leima ka 2028. aasta tantsupeol). Ta on teinud helirežissööritööd (Kaisa Kuslapuu autoriplaat "Nupud" 2020, Senati kümme kuusinglit, ansambel Kiiora "Palas" 2024, heli- ja videomeistri töö Eesti Draamateatris 2021-2023). 

2020. aastal valmis tal kvadrofooniline kuuldemäng õigest ja valest muusikast, mis on jäädvustatud CD-le „Ülem heli“ (2020).

2021. aastal rajas ta koos kaaslastega ansamblist Senat Männikule proovi- ja salvestusstuudio Helikon.

Ta on katsetanud tehisaru abil muusika loomist, nii valmis ansambli Zetod laulusõnadel põhinev album "Kae' ulli!" (2024), mille laul "Sita maitse suuh" tuli Zetode, Tallinna Kammerorkestri ja Eesti Filharmoonia Kammerkoori esituses ettekandele 2025. a Vabariigi Aastapäeva kontsertetendusel.

Ta on loonud muusika seto muinasjuttude kogumikule "Seto jutusõ'" (2024). 

2025. aastal valmis tal setokeelne rokkmuusikal "Seto Odüsseia" (teksti autor on Kauksi Ülle).Lauli Koppelmaa: esimene setokeelne rokkmuusikal räägib kodu hoidjatest ERR Eeter, 21.04.2025. Rokkmuusikali lavastab Seto Kuningliku Teatri 2025. aasta suvelavastusena Elina Pähklimägi ning seal mängivad Lauli Koppelmaa, Ago Soots, Nele-Liis Vaiksoo, Merle Jääger, Anne Veesaar, Tanel Saar jt."Seto odüsseia" Eesti Lavastuste Andmebaasis. Vaadatud 23.04.2025.

Matis Leima on Eesti Heliloojate Liidu liige (2020).Matis Leima tutvustus Eesti Heliloojate Liidu kodulehel. Vaadatud 23.04.2025.

Panus Setomaa kultuuriellu
Matis Leima juured on Setomaal Luhamaa nulgas, mistõttu on ta tihedalt seotud Setomaa kultuurieluga. Ta on kirjutanud artikleid "Setomaa koguteosesse nr 3", Luhamaa nulga kogumikku, Võro-Seto Tähtraamatusse 2020; olnud 2012. aastal Setomaa noorsootska ja Seto Kongressi Vanemate Kogu asendusliige 2014–2017.
Leima loodud on võistkondlikud (vabaõhu)mängud Õgmu Kuningriik (toimunud 2012–2014, 2018), Nenex ja seltskondlik strateegiamäng "12 kuningat".

 Tunnustus 
 2026 Kultuurkapitali Võrumaa aastapreemia, heliloomingu eest rokkmuusikalile "Seto Odüsseia"
 2025 Võrumaa aasta startija eripreemia Seto Kuningliku Teatriga, rokkmuusikal "Seto Odüsseia" eest
 2021 Seto Kuningriigi kuninga pillimees
 2021 Hilana Taarka omakultuuripreemia seto keele ja pärimuskultuuri uusloominguga edasikandmise eest (Seto Kuningriigi isamaaliste laulude eest)
 2019 Hilana Taarka omakultuuripreemia seto keele ja pärimuskultuuri uusloominguga edasikandmise eest (autoripalade noodikogumiku „Luitekass“ eest)
 2018 Setomaa ülemsootska tänumedal (tegevuse eest ansambliga Kiiora)
 2013–2020 6 Etnokulpi pälvinud ansambli Zetod liige
 2014 Eesti Muusikaauhinnad – aasta etno-/folkartistiks tunnistatud ansambli Zetod liige 

 Loomingu väljaandeid 
Helisalvestised
 CD „Püdsäjüräjidõ pido” ans Kiioraga (2012) 
 CD „Lätsi kõrtsu” ans Zetodega (2013)
 CD „Lätsi liina” ans Zetodega (2018)
 Helikassett elektroonilise autorimuusikaga „Tasuta õnn“ (2018)
 CD „Rääräüss“ ans Kiioraga (2018)
 CD „Ülem heli". Kuuldemäng õigest ja valest muusikast (2020)
 Digitaalne EP „Katski karat kängä’“ (koos ansambliga Kiiora) (2020)
 CD „Traadilda’“ (koos ansambliga Zetod) (2020)
 Ansambli Senat paroodiaalbum "Spinat – Riisikogu" (2022)
 Album kümnest kuusinglist (koos ansambliga Senat) (2022)
 CD "Palas" ansambliga Kiiora (2024)
 LP "Seto jutusõ'" muusikaline kujundus (2024)
 Tehisaruga Zetode laulude põhjal loodud album "Kae' ulli!" (2024)
 CD "Seto Odüsseia" (2025)

Raamatud ja noodid
 Pärimuslike autoripalade noodikogumik „Luitekass” (2015)
 Autoripalade noodikogumik klaverile „Pimedus keldris” (2017)
 „Karmoškaaabits“ (2019) koos selle juurde kuuluva videokursusega
 Lauluraamat „Traadilda’“ ja CD (koos ansambliga Zetod) (2020)

Fotonäitus
 2016 „Ehm lendab” (Tartu Linnaraamatukogu Tammelinna harukogus ja mujal)Viiuldaja pildistas üles oma kaisulehma rännakud Tartu Postimees, 11.08.2016.

Isiklikku
Matis Leima isa on Setumaa turismijuht, aastatel 2012, 2013 ja 2016 ülemsootskaks valitud Aarne Leima ja ema on muusikaõpetaja ja Helivõlu Muusikakooli asutaja ning juht Anneli Leima. Tema vanem vend on Laurits Leima, vennad musitseerivad koos ansamblites Kiiora ja Senat.Matis ja Laurits Leima. Ühiskonnakriitiline ansambel Senat ERR Vikerraadio, 09.08.2022.Setude kuninga uus asemik peab kodulinnaks Tartut. Lõunaleht.ee, 07.08.2012.

Viited

 Välislingid 

 Vootele Ruusmaa. Arvustus. Matis Leima pöörab tähelepanu muusikale kui elu mõtestamise viisile ERR Kultuur, 1. detsember 2020
 Kuuldemäng "Ülem heli" Matis Leima Muusika- ja Teatriakadeemia elektroakustilise heliloomingu eriala bakalaureuseõppe lõputöö ERR Jupiteris, 2020
 Õige või vale muusika? Matis Leima ettekanne TEDxTallinna üritusel, Tallinn 2021
 Eesti loovisikud ja kultuurijuhid arutlevad Euroopa kultuuripealinna foorumil koroonakriisi õppetundide ja tuleviku üle Euroopa kultuuripealinna Tartu koduleht, mai 2024

Kategooria:Eesti heliloojad
Kategooria:Eesti viiuldajad
Kategooria:Eesti muusikapedagoogid
Kategooria:Tartu Ülikooli filosoofiateaduskonna vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1992